ร้านนี้หาไม่ยากอยู่ทางไปสุสานเจ้าเมืองระนอง เข้าไปบริเวณเขานางหงษ์ ร้านอาหารเป็นร้านอยู่บริเวณรีสอร์ท ติดน้ำ ฝั่งตรงข้ามเป็นประเทศพม่า ตอนเย็นๆ นั่งสบายมาก ลมเย็น บรรยากาศดี ความสะอาดของร้าน เนื่องจากผมไปหลังฝนตก โต๊ะค่อนข้างสกปรกจากคราบฝุ่น พนักงานน้อย เพราะไปคนแรกๆ เลยค่อนข้างบริการขัดๆ พูดไม่ค่อยรู้เรื่องด้วยครับ สำหรับอาหารนะครับ
1. น้ำพริกไข่ปู เสริฟมาพร้อมกับผักเคียงหลายอย่าง รสชาติดี กลมกล่อม แต่ไข่ปูที่ใส่มาแปลกๆ ครับ มันเป็นแพๆ ยังไงไม่ทราบ ไม่เหมือนปกติ 
2. ยำผักเหมียง ยำคล้ายๆ ยำถั่วพลูใส่ กะทินิดหน่อย ผักเหมียงลวกมันๆ ราดด้วยน้ำยำแบบซีฟู๊ด พอใช้ได้ครับ
3. ยำแมงกระพรุน แมงกระพรุนยำใส่เครื่องเคียงพวกอาหารทะเล รสชาติ เปรี้ยวๆ หวานๆ อร่อยครับ แมงกระพรุนกรอบอร่อย 
4. ยำเคย เคย(ลูกกุ้ง)เอามาทอดกรอบ แล้วมีเครื่องเคียงคือน้ำยำแยกมา เอามาราด ทานกรอบๆ เค็มๆ ตัดด้วยน้ำยำ แรกๆอร่อยครับ แต่นานๆไปเลี่ยน ครับ
5. หอยแครงลวก หอยตัวใหญ่ลวกมาสุกไปหน่อย แต่อร่อยครับ
6. แกงส้มกุ้งผักรวม รสชาติใช้ได้ เครื่องแกงแบบใต้ ทานแล้วเผ็ดร้อน อร่อยดีครับ ผักที่ใส่มาหลายอย่างมาก หัวพร้าว ผักกาดขาว
7. ต้มยำปลาน้ำใส จานนี้อร่อยครับ รสชาติอร่อย ใส่เห็ด ปลาที่ใส่มาสด น้ำซุป อร่อยครบรส ครับ
8.ปลาดุกทะเลผัดฉ่า ปลาดุกทะเลเอามาผัดฉ่า เครื่่องแกงสีเหลือง ดับกลิ่นคาวปลา รสชาติ เผ็ด หอมเครื่องแกง ทานกับข้าวสวยครับ อร่อยเลยครับ
สำหรับอาหารที่ทานวันนี้นะครับ ไม่ใช่วันเดียวแต่เป็นสองวัน โดยรวมแล้ว อาหารใช้ได้ บรรยากาศดีมากชอบครับ แต่การบริการ ราคาค่อนข้างไม่ประทับใจ ถ้ามาระนองลองมาทานนะครับ